|  |
| --- |
| +\*xfs\*pvs\*Akl\*cvA\*xBj\*tCi\*lrb\*ajb\*uay\*Eck\*pBk\*- +\*yqw\*hzg\*Cjq\*liB\*xag\*ycf\*zbF\*Bjq\*uDn\*xCc\*zew\*- +\*eDs\*ors\*lyd\*lyd\*lyd\*lhz\*hty\*DEw\*fDw\*ECy\*zfE\*- +\*ftw\*BDD\*ftw\*svb\*xkr\*cEC\*kog\*sgf\*tkq\*dnA\*onA\*- +\*ftA\*gdz\*iEz\*mxA\*mja\*rxb\*wau\*dzi\*ajo\*wcd\*uws\*- +\*xjq\*wrl\*isi\*jcE\*wdx\*xBx\*Aqz\*Crk\*FBw\*inA\*uzq\*- |

|  |
| --- |
|  |



REPUBLIKA HRVATSKA

SISAČKO-MOSLAVAČKA ŽUPANIJA

OPĆINA LIPOVLJANI

OPĆINSKO VIJEĆE

KLASA: 620-01/24-01/1

URBROJ: 2176-13-24-1

Lipovljani, 09.12.2024.

Na temelju članka 75. stavka 3. Zakona o sportu („Narodne novine“, broj 141/22) i članka 26. Statuta Općine Lipovljani („Službeni vjesnik“, broj 14/21), Općinsko vijeće Općine Lipovljani, na 26. sjednici održanoj 09. prosinca 2024. godine, donijelo je

**PROGRAM**

**javnih potreba u sportu Općine Lipovljani za 2025. godinu**

TEMELJNE ODREDBE

I.

Program javnih potreba u sportu Općine Lipovljani za 2025. godinu temelji se na:

- postignutom stupnju razvoja sporta Općine Lipovljani,

- zakonskim obvezama koje su utvrđene člankom 75. Zakona o sportu,

- očekivanom priljevu sredstava u Općinski proračun tijekom 2025. godine,

- planovima daljnjeg razvoja sporta i očekivanim natjecateljskim rezultatima u pojedinoj sportskoj grani.

II.

Cilj donošenja ovoga Programa je:

- osigurati očuvanje postignute razine kvalitete onih sportskih klubova koji se natječu u višim kategorijama,

- poboljšati razinu kvalitete onih sportskih klubova koji se natječu u nižim kategorijama,

- osigurati da se podizanjem kvalitete sporta u Općini doprinese promidžbi Općine Lipovljani,

- osigurati da se što veći broj djece i mladeži uključi u sport,

- osigurati sredstva za osnovne potrebe svakog pojedinog sportskog kluba, odnosno sportske udruge,

- osigurati sportsko rekreacijske aktivnosti građana,

- planiranje, izgradnja, održavanje i korištenje sportskih građevina značajnih za Općinu Lipovljani.

OBLICI DJELOVANJA SPORTSKE UDRUGE

III.

1. KVALITETAN SPORT

U Općini Lipovljani djeluju sportske udruge i to: NK Slavonac Lipovljani, NK Stari Grad Kraljeva Velika, Kuglački klub Lipovljani, PNAK Iskrice.

Općina Lipovljani će podržavati sportaše pojedince. Zbog nastojanja da što više stanovnika bude aktivno uključeno u sport, svakom aktivnom sportskom klubu ovim programom bit će osigurana sredstva za redovno funkcioniranje, u mjeri u kojoj to bude moguće s obzirom na pritjecanje sredstava u Općinski proračun.

1. SPORTSKA REKREACIJA

Sportsko rekreacijske aktivnosti obuhvaćaju organiziranje aktivnosti građana radi očuvanja i unapređenja zdravlja i osmišljenog korištenja slobodnog vremena.

U tom smislu na području Općine Lipovljani djeluju udruge: ŠRD „Šaran“, Lovačko društvo „Srnjak“.

1. STRUČNI RAD

Stručnim radom u sportu smatraju se programiranje i vođenje sportskih aktivnosti djece i mladeži, poduka i trening djece i mladeži, programiranje i vođenje treninga sportaša, programiranje i vođenje sportske rekreacije građana, organizacija i provođenje manifestacije u kojima sudjeluju sportaši.

Svaka sportska udruga mora voditi sustavnu brigu oko školovanja stručnih kadrova, za vlastite potrebe, a ovim programom predviđena su određena sredstva za školovanje stručnih kadrova za programiranja i vođenje sportskih aktivnosti djece i mladeži.

1. OBILJEŽAVANJE ZNAČAJNIH DATUMA I MANIFESTACIJA

U Općini Lipovljani obilježavaju se svi datumi značajni za Općinu, Županiju i Republiku Hrvatsku u čemu svojim aktivnostima sudjeluju i sportske udruge Općine Lipovljani.

1. ODRŽAVANJE POSTOJEĆIH OBJEKATA I IZGRADNJA NOVIH

Podrazumijeva redovito održavanje sportske dvorane kod osnovne škole, igrališta za mali nogomet i rukomet, nogometno igralište u K. Velikoj i Lipovljanima, boćalište u Lipovljanima.

FINACIRANJE

IV.

- UDRUGE

Za javne potrebe u sportu na području Općine Lipovljani u 2025. godini osiguravaju se sredstva u Općinskom proračunu Općine Lipovljani kako slijedi:

PROGRAM 1004 RAZVOJ SPORTA I REKREACIJE 60.000,00 EUR

Aktivnost A100001 DONACIJE SPORTSKIM UDRUGAMA 60.000,00 EUR

V.

Način isplate sredstava vršit će se na temelju javnog poziva i predloženih programa, ovisno o priljevu sredstava u Općinski proračun, a za praćenje i izvršavanje ovoga Programa i namjensko korištenje sredstava, nadležan je općinski načelnik.

VI.

Prema zadanom roku kojeg raspiše Općina Lipovljani putem javnog poziva, korisnici sredstava kojima Općina Lipovljani odobri Program i zaključi sa njima ugovor o dodjeli sredstava za odobreni program dužni su podnijeti Izvješće o utrošenim sredstvima i isto potkrijepiti dokumentacijom. Izvješće se podnosi do kraja siječnja za prethodnu godinu.

Korisnici sredstava dužni su tijekom godine općinskom načelniku podnositi izvješća o sportskim rezultatima.

VII.

Ovaj Program će se objaviti u „Službenom vjesniku“, a stupa na snagu 1. siječnja 2025. godine.

Predsjednik

Tomislav Lukšić dipl.ing.šum.